ПРОТОКОЛ № 6
от заседание на Комисията за
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  19 ноември  2012 г.

Днес, 19 ноември 2012 г., понеделник, от 13.00 ч. в сградата на Висшия съдебен съвет се проведе заседание на Комисията за предотвратяване и установяване на конфликт на интереси и взаимодействие с Инспектората към ВСС, в състав: 

			        ПРЕДСЕДАТЕЛ:    	НЕЗАБРАВКА СТОЕВА
				         ЧЛЕНОВЕ:	ВАСИЛ ПЕТРОВ
  			 	КАМЕН СИТНИЛСКИ
ГАЛИНА КАРАГЬОЗОВА
КАЛИН КАЛПАКЧИЕВ	
ВЕСЕЛА НИКОЛОВА ИВСС

ОТСЪСТВАЛИ: няма.
На заседанието присъстваха експертните сътрудници към комисията Иванка Котева – началник отдел „ДО” и Диляна Янкова – старши експерт юрисконсулт в отдел ЮОДКВ, дирекция „Правна” при АВСС. При разглеждането на материалите относно взаимодействието с Инспектората към ВСС присъства Весела Николова – инспектор в Инспектората към ВСС. 

По внесените допълнителни материали и на основание последвалите разисквания по дневния ред

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Включва в обсъжданията по т. 2 от обявения дневния ред следните допълнителни материали:

1. Решение на Комисията по анализ и отчитане степента на натовареност на органите на съдебната власт по протокол № 9/13.11.2012 г. за изготвяне на анализ на актовете с резултати от извършени проверки от ИВСС през 2011 и 2012 г. във връзка с начина на образуване на различните видове производства по смисъла на чл. 89 от ПАРОАВАС, както и в друга връзка, касаеща натовареността на органите на съдебната власт.

2. Предложение от Инспектората към ВСС относно изготвянето на програмата за дейността на Комисията за предотвратяване и установяване на конфликт на интереси и взаимодействие с Инспектората към ВСС, докладвано от инспектор Весела Николова.

ПО ДНЕВНИЯ РЕД:

І. Взаимодействие с Инспектората към Висшия съдебен съвет:

1. Информация от районните съдилища и районните прокуратури в съдебен район Хасково в изпълнение на решение на Комисията за предотвратяване и установяване на конфликт на интереси и взаимодействие с Инспектората към ВСС по протокол № 3/29.10.2012 г.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. ОТЛАГА за следващото заседание разглеждането на информацията от районните съдилища и районните прокуратури в съдебен район Хасково.
2. ВЪЗЛАГА на членовете на комисията, след запознаване с информацията, да предложат мерки във връзка с констатациите относно незаетите щатни бройки за магистрати и констатираната натовареност.

2. ОТНОСНО: Обсъждане на проект на програма за дейността на Комисията през 2013 г. за включване в проекта на Годишна програма за дейността на Висшия съдебен съвет., както и на допълнителните материали, включени за разглеждане от комисията в допълнение към обявения дневен ред

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. ПРИЕМА Годишна програма за дейността на Комисията за предотвратяване и установяване на конфликт на интереси и взаимодействие с Инспектората към ВСС през 2013 г. съгласно приложения проект, със следните допълнения и изменения:
1.1. По предложение на Весела Николова – инспектор в Инспектората към ВСС включва в програмата нова точка със следния текст: „Организиране, съвместно с КПКИТС, и провеждане на квалификационен курс за инспекторите и експертите от Инспектората към ВСС по подробно изучаване на програмните продукти, извършващи разпределение на делата в органите на съдебната власт, във връзка с точното приложение на чл. 9 от ЗСВ. Срок м. март 2013 г.”
1.2. Текстовете на т. 8 и т. 9 да се обединят.
1.3. Отпада т. 12 от проекта.
2. Докладваното от инспектор Весела Николова предложение на Инспектората към ВСС за включване в годишната програма на комисията за 2013 г. да се вземе предвид при изпълнението на т. 2 от проекта на програма. 
3. Приема за сведение решението на Комисията по анализ и отчитане степента на натовареност на органите на съдебната власт по протокол № 9/13.11.2012 г., което ще бъде включено в годишната програма на същата комисия. Съгласно докладваното от г-н Калин Калпакчиев – председател на Комисията по анализ и отчитане степента на натовареност на органите на съдебната власт, анализът ще бъде изготвен от тази комисия, след което ще бъде внесен в Комисията за предотвратяване и установяване на конфликт на интереси и взаимодействие с Инспектората към ВСС за изразяване на становище, редакция и допълнение.

3. ОТНОСНО: Решение на комисия „Професионална етика и превенция на корупцията” по протокол № 45/12.11.2012 г. за определяне на представители от постоянните комисии към ВСС за участие в работна група за актуализиране на Стратегията за превенция и борба с корупцията в съдебната власт

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ОПРЕДЕЛЯ г-жа Незабравка Стоева – председател на Комисията за предотвратяване и установяване на конфликт на интереси и взаимодействие с Инспектората към ВСС за участие в работната група за актуализиране на Стратегията за превенция и борба с корупцията в съдебната власт.

4. ОТНОСНО: Решение на комисия „Професионална етика и превенция на корупцията” по протокол № 45/12.11.2012 г. относно изготвяне на Оценка на изпълнението на Стратегията за превенция и борба с корупцията в съдебната власт.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Предоставя на Комисия „Професионална етика и превенция на корупцията”  на ВСС исканата информация по т. 4 от протокол № 45/12.11.2012 г. за изготвяне на Оценка на изпълнението на Стратегията за превенция и борба с корупцията в съдебната власт.
Приложение № 1

5. ОТНОСНО: Решение на комисия „Професионална етика и превенция на корупцията” по протокол № 45/12.11.2012 г. за изготвяне на План-график по изпълнението на мерките, предвидени в Стратегията за превенция и борба с корупцията в съдебната система за 2013 г.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Предоставя на Комисия „Професионална етика и превенция на корупцията” на ВСС исканата информация по т. 5 от протокол № 45/12.11.2012 г. за изготвяне на План – график по изпълнението на мерките, предвидени в Стратегията за превенция и борба с корупцията в съдебната власт за 2013 .
Приложение  № 2.

ІІ. По Закона за предотвратяване и установяване на конфликт на интереси:

6. ОТНОСНО: Декларации по чл. 12 от ЗПУКИ. 

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. ОТЛАГА произнасянето по декларации по чл. 12 от ЗПУКИ съгласно списък приложение № 1 за следващо заседание на комисията.
2. ПРИЕМА декларации по чл. 12 от ЗПУКИ съгласно списък приложение № 2.
3. Приетите декларации да се публикуват в интернет страницата на Висшия съдебен съвет при спазване на Закона за защита на личните данни.

ІІІ. Други: 

7. ОТНОСНО: Проект на Правила за действие на Гражданския съвет от професионални и неправителствени организации към Висшия съдебен съвет, изпратен от комисия „Публична комуникация” до постоянните комисии на ВСС за становище, допълнение и предложения.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Предлага на комисия „Публична комуникация” проектът на Правила за действие на Гражданския съвет от професионални и неправителствени организации към Висшия съдебен съвет да бъде разгледан и приет след като самият Граждански съвет бъде учреден и съставен.

Мотиви: Правилата на работа на Гражданския съвет, механизмът и формите на въздействие между членовете на Гражданския съвет е подходящо да бъдат приети и съгласувани съвместно с участието на самите членове на съвета. 

ПРЕДСЕДАТЕЛ НА КОМИСИЯ ЗА
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ:/п/

НЕЗАБРАВКА СТОЕВА